ประกาศธนาคารแห่งประเทศไทยที่ สกง. 76/2552เรื่อง กําหนดการออกพันธบัตรออมทรัพย์ธนาคารแห่งประเทศไทยปี พ.ศ. 2552 ครั้งที่ 1---------------------------อื่นๆ - เพื่ออนุวัติตามระเบียบธนาคารแห่งประเทศไทย ที่ สกง. 12/2550 ว่าด้วยการออกพันธบัตรออมทรัพย์ธนาคารแห่งประเทศไทย ธนาคารแห่งประเทศ ไทย (ธปท.) ได้กําหนดแผนการออกจําหน่ายพันธบัตรออมทรัพย์ธนาคารแห่งประเทศไทย ปี พ.ศ. 2552 ครั้งที่ 1 โดยมีรายละเอียดดังนี้| | | || --- | --- | --- || 1. อายุพันธบัตร | 4 ปี | 7 ปี || 2. อัตราดอกเบี้ย | ร้อยละ 3.5 ต่อปี | ปีที่ 1-2 ร้อยละ 3 ต่อปีปีที่ 3-4 ร้อยละ 4 ต่อปีปีที่ 5-6 ร้อยละ 5 ต่อปีปีที่ 7 ร้อยละ 6 ต่อปี || 3. วงเงินรวม | 50,000 ล้านบาท || 4. วงเงินซื้อขั้นต่ํา | 50,000 บาทต่อราย และซื้อเพิ่มเป็นจํานวนเท่าของ 10,000 บาท || 5. วันเปิดจําหน่าย | วันที่ 3 - 4 และ 7 กันยายน 2552 || 6. กําหนดชําระเงิน | วันที่ 3 - 4 ก.ย. 2552 ชําระด้วยเงินสด, หักบัญชีเงินฝาก ภายในเวลา 15.00 น.หรือ ชําระด้วยแคชเชียร์เช็ค, เช็คส่วนตัว (เฉพาะเช็คในเขตสํานักหักบัญชีเดียวกัน) ภายในเวลา 12.00 น. โดยเช็คลงวันที่เดียวกับวันเสนอขอซื้อพันธบัตร || วันที่ 7 ก.ย. 2552 ชําระด้วยเงินสดหรือหักบัญชีเงินฝากภายในเวลา 15.00 น. || 7. วันที่ลงในพันธบัตร(วันที่เริ่มคิดดอกเบี้ย) | กรณีชําระเงินด้วยเงินสดหรือหักบัญชีเงินฝาก - วันเสนอขอซื้อพันธบัตรกรณีชําระด้วยแคชเชียร์เช็ด, เช็คส่วนตัว - วันทําการถัดไปจากวันเสนอขอซื้อพันธบัตร || 8. กําหนดชําระคืนต้นเงิน | วันที่ 3 กันยายน 2556 | วันที่ 3 กันยายน 2559 || 9.ผู้มีสิทธิซื้อในตลาดแรก | - บุคคลธรรมดาที่ถือสัญชาติไทย หรือมีถิ่นที่อยู่ในประเทศไทย- สหกรณ์ มูลนิธิ วัด สถานศึกษาของรัฐ โรงพยาบาลของรัฐ และบุคคลหรือนิติบุคคลที่ไม่ใช่ผู้ไม่มีสิทธิซื้อผู้ไม่มีสิทธิซื้อธนาคาร บริษัทเงินทุน บริษัทหลักทรัพย์ บริษัทเครดิตฟองซิเอร์ บริษัทหลักทรัพย์จัดการกองทุน บริษัทประกัน กองทุนบําเหน็จบํานาญข้าราชการ กองทุนสํารองเลี้ยงชีพ กองทุนส่วนบุคคลที่บริหาร โดยสถาบันการเงิน คณะบุคคล กองทุนรวมบรรษัท สํานักงานประกันสังคม รัฐวิสาหกิจ บริษัท ห้างร้าน ธุรกิจ นิติบุคคลที่แสวงหากําไร นิติบุคคลอาคารชุด นิติบุคคลหมู่บ้านจัดสรร โรงพยาบาลเอกชนและสถานศึกษาเอกชน || 10. ธนาคารตัวแทนจําหน่าย | 1. ธนาคารกรุงเทพ จํากัด (มหาชน)2. ธนาคารกรุงไทย จํากัด (มหาชน)3. ธนาคารกรุงศรีอยุธยา จํากัด (มหาชน)4. ธนาคารกสิกรไทย จํากัด (มหาชน)5. ธนาคารซีไอเอ็มบี ไทย จํากัด (มหาชน)6. ธนาคารทหารไทย จํากัด (มหาชน)7. ธนาคารไทยพาณิชย์ จํากัด (มหาชน)8. ธนาคารธนชาต จํากัด (มหาชน)9. ธนาคารนครหลวงไทย จํากัด (มหาชน)10. ธนาคารยูโอบี จํากัด (มหาชน) || 11. การจ่ายดอกเบี้ย | - ปีละ 2 งวด คือในวันที่ 3 มีนาคม และ 3 กันยายน ของทุกปี เป็นจํานวนเงินงวดละเท่าๆ กัน จนกว่าพันธบัตรจะครบกําหนด ยกเว้นงวดแรกและงวดที่ 2 จะคํานวณดอกเบี้ยจากจํานวนวันที่เกิดขึ้นจริง และถือว่า 1 ปีมี 365 วัน เศษของ 1 สตางค์ให้ปิดทิ้ง- ธปท. จะโอนดอกเบี้ยเข้าบัญชีเงินฝาก (ยกเว้นบัญชีเงินฝากประจํา) ของผู้ถือกรรมสิทธิ์ที่ธนาคารใดก็ได้ ตามที่แจ้งไว้ในใบคําเสนอขอซื้อพันธบัตร ซึ่งธนาคารอาจเรียกเก็บค่าธรรมเนียมจากเจ้าของบัญชีเงินฝากตามระเบียบของแต่ละธนาคาร- ธปท. จะจ่ายดอกเบี้ยของพันธบัตรในแต่ละงวดให้แก่ผู้มีชื่อเป็นผู้ถือกรรมสิทธิ์ในทะเบียน ณ เวลาที่เริ่มต้นทําการงานวันแรกแห่งระยะเวลา 30 วัน ก่อนถึงกําหนดชําระ- หากวันจ่ายดอกเบี้ยตรงกับวันหยุดทําการธนาคาร จะชําระดอกเบี้ยในวันทําการถัดไป- สําหรับดอกเบี้ยงวดสุดท้ายจะชําระพร้อมต้นเงินในวันที่ครบกําหนดไถ่ถอนหากวันที่ครบกําหนดไถ่ถอนตรงกับวันหยุดทําการธนาคาร จะชําระในวันทําการถัดไป || 12. การหักภาษี ณ ที่จ่าย | ธปท. จะหักภาษี ณ ที่จ่ายไว้ตามอัตราที่ประกาศในประมวลรัษฎากรทุกครั้งที่มีการจ่ายดอกเบี้ย และสําหรับบุคคลธรรมดาสามารถเลือกได้ว่าจะนําไปรวมคํานวณภาษี ณ สิ้นปีหรือไม่ || 13. การขายก่อน วันครบกําหนดไถ่ถอน | ผู้ถือกรรมสิทธิ์สามารถขายพันธบัตรก่อนครบกําหนดได้ ตั้งแต่วันที่ 3 มีนาคม 2553เป็นต้นไป ให้กับสถาบันการเงินหรือบุคคลอื่น ตามราคาที่จะตกลงกัน || 14. การไถ่ถอนต้นเงินเมื่อครบกําหนด | - ธปท. จะปิดพักทะเบียนไถ่ถอน 30 วัน ก่อนวันที่ครบกําหนดชําระคืนต้นเงิน- ธปท. จะส่งใบคําขอรับคืนต้นเงินให้ผู้ถือกรรมสิทธิ์ ก่อนวันที่ครบกําหนดชําระคืนต้นเงิน เพื่อให้ผู้ถือกรรมสิทธิ์แจ้งหมายเลขบัญชีเงินฝากธนาคารที่ต้องการให้นําต้นเงินเข้าบัญชี และดําเนินการอื่น ๆ ตามรายละเอียดที่กําหนด- ธปท. จะโอนต้นเงินเข้าบัญชีเงินฝาก (ยกเว้นบัญชีเงินฝากประจํา) ของผู้ถือกรรมสิทธิ์ที่ธนาคารใดก็ได้ ตามที่แจ้งไว้ในใบคําขอรับคืนต้นเงิน หากวันที่ครบกําหนดชําระคืนต้นเงินตรงกับวันหยุดทําการธนาคาร ธปท. จะชําระคืนต้นเงินในวันเปิดทําการถัดไป โดยไม่มีการคํานวณดอกเบี้ยชดเชยให้ ซึ่งการโอนเงินเข้าบัญชี ธนาคารอาจเรียกเก็บค่าธรรมเนียมจากเจ้าของบัญชีเงินฝากตามระเบียบของแต่ละธนาคาร || 15. การใช้พันธบัตรเป็นหลักประกัน | ผู้ถือกรรมสิทธิ์ในพันธบัตรสามารถใช้พันธบัตรเป็นหลักประกันให้กับหน่วยงานราชการและองค์กรของรัฐ เช่น การประกันทางศาล หรือการประกันไฟฟ้า และสามารถใช้พันธบัตรเป็นหลักประกันกับสถาบันการเงินหรือบุคคลอื่นได้ ทั้งนี้ขึ้นอยู่กับระเบียบและเงื่อนไขของผู้รับพันธบัตรเป็นหลักประกันแต่ละรายด้วย || 16. การโอนกรรมสิทธิ์ | - กระทําได้ตั้งแต่วันที่ 3 มีนาคม 2553 เป็นต้นไป- การโอนกรรมสิทธิ์เพื่อเป็นหลักประกัน หรือโอนทางมรดก หรือการแบ่งทรัพย์สินอันเนื่องมาจากการหย่า หรือล้มละลาย หรือการชําระบัญชี ให้กระทําได้หลังจากได้รับใบพันธบัตรแล้ว- การโอนกรรมสิทธิ์จะกระทําในระหว่างระยะเวลา 30 วันก่อนวันที่ครบกําหนดชําระคืนต้นเงินมิได้ || 17. การให้บริการแก่ผู้ถือกรรมสิทธิ์ | - ผู้ถือกรรมสิทธิ์สามารถแจ้งความจํานงทําธุรกรรมต่างๆ ได้แก่ การขอแยกหน่วยพันธบัตรเป็นใบพันธบัตรหลายฉบับ (การขอแตกพันธบัตร) การโอนกรรมสิทธิ์การจํานําและการถอนจํานํา การขอแก้ไขชื่อจดทะเบียนเจ้าของกรรมสิทธิ์ การขอออกใบพันธบัตรใหม่กรณีสูญหาย การยื่นไถ่ถอนต้นเงินพันธบัตรเมื่อครบกําหนด ได้โดยตรงที่ ธปท. สํานักงานใหญ่ สํานักงานภาค หรือธนาคารตัวแทน- หากท่านติดต่อโดยตรงที่ ธปท. สํานักงานใหญ่ สํานักงานภาค ตามที่ท่านขอจดทะเบียนกรรมสิทธิ์ไว้ ธปท. จะดําเนินการให้ทันที แต่หากท่านติดต่อผ่านธนาคารตัวแทน ธปท. จะดําเนินการให้ทันทีเมื่อได้รับเรื่องจากธนาคารตัวแทน- ทั้งนี้ ผู้ถือกรรมสิทธิ์จะต้องชําระค่าธรรมเนียมในการทําธุรกรรมดังกล่าว ในอัตราสําหรับบุคคลธรรมดา ฉบับละ 20 บาท และสําหรับผู้ถือกรรมสิทธิ์ประเภทอื่นๆฉบับละ 100 บาท หรือตามที่ ธปท. จะกําหนดภายหลัง และต้องเสียค่าใช้จ่ายเพิ่มอีกฉบับละ 10 บาท สําหรับเป็นค่าใช้ง่ายของธนาคาร ในกรณีที่ดําเนินการผ่านธนาคารตัวแทน | ธปท. ขอสงวนสิทธิ์ที่จะปรับเปลี่ยนการจําหน่ายพันธบัตรออมทรัพย์ตามกําหนดการข้างต้นตามความจําเป็นและเหมาะสมผู้มีอํานาจลงนาม - ประกาศ ณ วันที่ 20 สิงหาคม 2552 (นางสุชาดา กิระกุล)ผู้ช่วยผู้ว่าการ สายตลาดการเงินผู้ว่าการ แทน